PÓTFELVÉTELIT HIRDET A VÁCI APOR VILMOS KATOLIKUS FŐISKOLA - HÍREINK
AZ ÉRSEKVADKERTI KÁLVÁRIA BÚCSÚÜNNEPE »
PÓTFELVÉTELIT HIRDET A VÁCI APOR VILMOS KATOLIKUS FŐISKOLA
Jelentkezési határidő: 2019. augusztus 7.
A 2019. évi felsőoktatási pótfelvételi eljárás keretében már csak egy helyet lehet megjelölni (csak egy felsőoktatási intézménybe és csak egy képzésre lehet jelentkezni).
Azok nyújthatnak be jelentkezést, akik a 2019. évi általános felvételi eljárás során nem jelentkeztek, vagy jelentkeztek, de nem nyertek felvételt egyetlen felsőoktatási intézménybe sem.
A jelentkezéskor érdemes figyelembe venni, hogy azokon a képzéseken, amelyeket már a 2019. évi általános felsőoktatási felvételi eljárásban is meghirdettek, a pótfelvételi ponthatár nem lehet alacsonyabb a 2019. július 24-én meghatározott ponthatárnál.
Felsőoktatási pótfelvételi jelentkezést a www.felvi.hu honlapon kizárólag elektronikus formában lehet benyújtani. A jelentkezési űrlapok elektronikus kitöltését követően ki kell nyomtatni a hitelesítő adatlapot és aláírva postára kell adni az Oktatási Hivatal 1443 Budapest, Pf. 220 címére 2019. augusztus 7-ig, illetve ügyfélkapus regisztrációval rendelkezők elektronikusan is küldhetik.
A hitelesítő adatlap Oktatási Hivatalhoz határidőre történő eljuttatása nélkül a felvételi jelentkezés érvénytelen lesz!
A www.felvi.hu oldalon az e-felvételi szolgáltatást 2019. július 29. – augusztus 07. között lehet igénybe venni.
Bővebb tájékoztatást az AVKF honlapján olvashatnak a felvételizők.
HONDURAS APOSTOLI NUNCIUSÁVÁ NEVEZTÉK KI PINTÉR GÁBORT
Ferenc pápa november 12-én Pintér Gábor velebusdói címzetes érseket, a Belarusz Köztársaság apostoli nunciusát a közép-amerikai Honduras apostoli nunciusává nevezte ki.
MARTON ZSOLT ÁLDOTTA MEG A FÓTI RÓMAI KATOLIKUS EGYHÁZKÖZSÉG GONDVISELÉS ÓVODÁJÁNAK ÚJ ÉPÜLETÉT
Új épületbe költözik a fóti katolikus óvoda, amelyet Marton Zsolt váci megyéspüspök áldott meg az átadó ünnepségen, november 8-án. A Gondviselés Óvoda új, korszerű épületébe 4 csoport, körülbelül 100 gyermek járhat majd. Az óvodások várhatóan egy hónap múlva vehetik birtokba az új csoportszobákat és közösségi tereket.
VOLT SZOLGÁLATI HELYÉN - DÁNYBAN - TARTOTT SZENTMISÉT A VÁCI PÜSPÖK
Marton Zsolt váci megyéspüspök 2000 és 2003 között a dányi egyházközség plébániai kormányzókét szolgált, ezért püspökként az elsők között látogatta meg régi közösségét és szentmisét mutatott be a dányi Szent Jakab apostol plébániatemplomban.
ISTEN KEGYELME A KERESZTÉNYEK ÖRÖME – CSALÁDKONGRESSZUS MÁRIABESNYŐN
Örüljetek és ujjongjatok – a szentebb családokért címmel rendezték meg a XXVI. Családkongresszust november 7. és 9. között Máriabesnyőn, a Mater Salvatoris Lelkigyakorlatos Házban.
DR. TÓTH TAMÁS, AZ MKPK TITKÁRÁT A KULTÚRA PÁPAI TANÁCSÁNAK KONZULTORÁVÁ NEVEZTÉK KI
Ferenc pápa Dr. Tóth Tamást, a Magyar Katolikus Püspöki Konferencia titkárát 2019. november 11-én a Kultúra Pápai Tanácsának konzultorává nevezte ki. A megbízatás öt évre szól.
Jézus egyszer útban Jeruzsálem felé áthaladt Szamaria és Galilea határvidékén. Amikor betért az egyik faluba, tíz leprás férfi jött vele szembe. Még messze voltak, amikor megálltak, és hangosan így kiáltottak:...
2019.11.13. 17:00
A SZOLNOKI ZSINAGÓGA ÚJ KŐTÁBLÁINAK FELAVATÁSA
2019.11.16. 9:00
PSZICHODRÁMA A CREDO HÁZBAN
2019.11.16. 10:00
SZENT ERZSÉBET ÜNNEPE A VÁCI SZÉKESEGYHÁZBAN